
รายงานการประชุมสภาองค์การบริหารส่วนตำบลนาไม้ไผ่สมัยวิสามัญ  สมัยที่  5/2559 ประจำปี  2559
เมื่อวันที่  18  ตุลาคม  2559  เวลา  13.00 น.
ณ  ห้องประชุมเฉลิมพระเกียรติ 80  พรรษา   องค์การบริหารส่วนตำบลนาไม้ไผ่
ผู้มาประชุม
	ลำดับที่
	ชื่อ – สกุล
	ตำแหน่ง

	1.
	นายสบาย
	รัตนบุรี
	ประธานสภาฯ อบต.

	2.
	นายนพดล
	ไชยศร
	เลขานุการสภา อบต.

	3.
	นายวิชาชาญ
	ชนูดหอม
	ส.อบต.หมู่ที่ 1

	4.
	นายเสริมศักดิ์
	พฤกษพนม
	ส.อบต.หมู่ที่ 2

	5.
	นายพงษ์ศักดิ์
	พรหมดนตรี
	ส.อบต. หมู่ที่ 3

	6.
	นายสมนึก
	สมมาตร
	ส.อบต.หมู่ที่ 4

	7.
	นายสมใจ
	ศรีระษา
	ส.อบต.หมู่ที่ 4

	8.
	นางสิรัญญา
	สังข์การณ์
	ส.อบต.หมู่ที่ 5

	9.
	นายขจร
	แก้วสว่าง
	ส.อบต.หมู่ที่ 5 

	10.
	นายรัตตะภูมิ
	คงยงค์
	ส.อบต. หมู่ที่ 6 

	11.
	นายสัมพันธ์
	จีนประสม
	ส.อบต.หมู่ที่ 6

	12.
	นายพรชัย
	รัตนคช
	ส.อบต.หมู่ที่ 7

	13.
	นายพรศักดิ์
	ภักดีสุวรรณ
	ส.อบต.หมู่ที่ 7

	14.
	นายอภินันต์
	หนูริง
	ส.อบต.หมู่ที่ 8

	15.
	นายวิชาญ
	ทรัพย์พระอินทร์
	ส.อบต.หมู่ที่ 8

	16.
	นางสาวเสาวรัตน์
	ช่วยเกิด
	ส.อบต.หมู่ที่ 9

	17.
	นายสมพร
	รัตนคช
	ส.อบต.หมู่ที่ 9

	18.
	นายผล
	กล้าปราบโจร
	ส.อบต.หมู่ที่ 10

	19.
	นางสาวนงลักษณ์
	ตาดทอง
	ส.อบต.หมู่ที่ 10

	20.
	นายสมยศ
	รักษาแก้ว
	ส.อบต.หมู่ที่  11

	21.
	นายณรงค์
	อักษรไทย
	ส.อบต.หมู่ที่ 11

	22.
	นายไพศาล
	แก้วตาทิพย์
	ส.อบต.หมู่ที่ 12

	23.
	นางศรีสุดา
	ชำนาญกิจ
	ส.อบต.หมู่ที่ 13

	24.
	นายเดชภณ
	แก้วคุ้มภัย
	ส.อบต.หมู่ที่ 14

	25.
	นายชัยณรงค์
	เพชรส่งศรี
	ส.อบต.หมู่ที่ 14






ผู้ไม่มาประชุม
	ลำดับที่
	ชื่อ – สกุล
	ตำแหน่ง

	1.
	นายสมบูรณ์
	รักษ์ศรีทอง
	รองประธานสภาฯ (ลาป่วย)

	2.
	นายภัฎศชลญ์
	แร่ทอง
	ส.อบต.หมู่ที่2(ลากิจ)

	3.
	นายอภิชาติ
	รัตนบุรี
	ส.อบต.หมู่ที่ 12(ลากิจ)


ผู้เข้าร่วมประชุม
	ลำดับที่
	ชื่อ – สกุล
	ตำแหน่ง

	1.
	นายชัยพิภัทร
	รัตนบุรี
	นายก อบต.

	2.
	นายสายันท์
	นิธิสกุลกาญจน์
	รองนายก อบต.

	3.
	นายสุชาติ
	หนูในนา
	รองนายก  อบต.

	4.
	นายบุญสิทธิ์
	ชอบทำกิจ
	เลขาฯ  นายก อบต.

	5.
	นางสุจิตรา
	ป้านวัน
	รองปลัดฯ

	6.
	นางถาวร
	อยู่เป็นสุข
	ผอ.กองคลัง

	7.
	นายนพนันท์
	บัวซิม
	ผอ.กองช่าง

	8.
	นางนงเยาว์
	ศรีจันทร์
	หัวหน้าสำนักปลัด

	9.
	นางอรอุษา
	คงหอม
	จนท.วิเคราะห์ฯ

	10.
	นางจีรภรณ์
	คชพันธ์
	ผช.ธุรการ


	เมื่อที่ประชุมพร้อมแล้ว เลขานุการสภา อบต.นาไม้ไผ่  กล่าวเรียนเชิญ ประธานสภาฯ  จุดธูปเทียนบูชาพระรัตนตรัยและได้ดำเนินการประชุมตามระเบียบวาระการประชุมดังนี้
เริ่มประชุม	13.00 น.
เรื่องก่อนระเบียบวาระการประชุม
ประธานสภาฯ	ตามที่สภาองค์การบริหารส่วนตำบลนาไม้ไผ่  ได้ขออนุญาตต่อนายอำเภอทุ่งสงในการเปิดประชุมสภาองค์การบริหารส่วนตำบลนาไม้ไผ่  สมัยวิสามัญ  สมัยที่5/2559  โดยมีกำหนด  14  วัน  นับตั้งแต่วันที่  18 – 31 ตุลาคม  2559  นั้น  สำหรับวันนี้ก็มีเรื่องที่จะประชุมดังนี้
ระเบียบวาระที่  1  เรื่องที่ประธานแจ้งให้ที่ประชุมทราบ
ประธานสภาฯ	เนื่องจาก อบต.นาไม้ไผ่ เป็นเจ้าภาพในพิธีบำเพ็ญกุศลสวดพระอภิธรรมเพื่อถวายเป็นราชกุศล  ในวันที่  26  ตุลาคม  2559 เวลา 17.00  น. ณ  วัดเขาปรีดี  ก็ต้องขอเชิญท่านสมาชิกทุกท่านเข้าร่วมตามวันดังกล่าวด้วยแต่งกายชุดสีกากี
ระเบียบวาระที่  2  เรื่องรับรองรายงานการประชุมสภาครั้งที่แล้ว  (เมื่อวันที่ 30  กันยายน  2559)
นายนพดล  ไชยศร	เลขานุการสภา ได้มีการทบทวนรายงานการประชุมครั้งที่แล้ว  โดยได้มีการสอบถามสมาชิกในที่ประชุมว่าต้องการให้มีการแก้ไขอะไรหรือไม่
ที่ประชุม	ขอให้มีการแก้ไขข้อความที่พิมพ์ผิดในหน้าที่ 4
ประธานสภาฯ	สมาชิกท่านใดไม่รับรองรายงานการประชุมครั้งที่แล้วเมื่อวันที่ 30  กันยายน  2559   ตามที่ได้มีการแก้ไขแล้ว  โปรดยกมือขึ้นครับ/ไม่มี
มติที่ประชุม			รับรองเป็นเอกฉันท์
ระเบียบวาระที่ 3 เรื่องด่วน/พิจารณา
3.1  เรื่อง  พิจารณา (ร่าง) ข้อบัญญัติงบประมาณรายจ่ายประจำปีงบประมาณ  พ.ศ.  2560	
ประธานสภาฯ	ขอเชิญท่านนายก อบต.ชี้แจงรายละเอียด  
นายชัยพิภัทร  รัตนบุรี	เรียนท่านประธานสภาฯ  และเพื่อนสมาชิกทุกท่าน  จากการประชุมในครั้งนี้เนื่องจากว่าเราได้มีเรื่องเร่งด่วนเพื่อพิจารณาคือเรื่อง  พิจารณา ร่าง ข้อบัญญัติงบประมาณรายจ่ายประจำปีงบประมาณ  พ.ศ.  2560  เนื่องจากว่าการพิจารณา ร่าง ข้อบัญญัติงบประมาณรายจ่ายประจำปี 2560  เพื่อสร้างความเข้าใจในทิศทางเดียวกันและได้ชี้แจงพระราชบัญญัติสภาองค์การบริหารส่วนตำบล  พ.ศ.  2537  และแก้ไขเพิ่มเติมฉบับที่ 5  พ.ศ. 2546  มาตรา กำหนดว่า งบประมาณรายจ่ายประจำปีและงบประมาณรายจ่ายเพิ่มเติมขององค์การบริหารส่วนตำบล ให้จัดทำเป็นข้อบัญญัติองค์การบริหารส่วนตำบล และเสนอได้ก็แต่โดยนายกองค์การบริหารส่วนตำบล ตามระเบียบและวิธีการที่กระทรวงมหาดไทยกำหนด วรรคหก กำหนดว่า ในการพิจารณาร่างข้อบัญญัติงบประมาณรายจ่ายประจำปีหรือร่างข้อบัญญัติงบประมาณรายจ่ายเพิ่มเติม สภาองค์การบริหารส่วนตำบล ต้องพิจารณา ให้แล้วเสร็จภายในหกสิบวันนับแต่วันที่ได้รับร่างข้อบัญญัตินั้น เมื่อพ้นกำหนดเวลาดังกล่าวแล้ว ถ้าสภาองค์การบริหารส่วนตำบล พิจารณาไม่แล้วเสร็จ ให้ถือว่าสภาองค์การบริหารส่วนตำบล ให้ความเห็นชอบตามที่นายกองค์การบริหารส่วนตำบลเสนอและให้ดำเนินการตามวรรคสามต่อไป  วรรคแปดกำหนดว่า ในการพิจารณาร่างข้อบัญญัติงบประมาณรายจ่ายประจำปี หรือร่างข้อบัญญัติงบประมาณรายจ่ายเพิ่มเติม หากสมาชิกสภาองค์การบริหารส่วนตำบล จะแปรญัตติเพิ่มเติมรายการ หรือจำนวนในรายการมิได้ แต่อาจแปรญัตติได้ในทางลดหรือตัดทอนรายจ่าย ซึ่งมิได้เป็นรายจ่ายที่เป็นเงินส่งใช้ต้นเงินกู้ดอกเบี้ยเงินกู้หรือเงินที่กำหนดให้จ่ายตามกฎหมายและในการพิจารณาของสภาองค์การบริหารส่วนตำบล การเสนอการแปรญัตติ หรือการกระทำด้วยประการใด ๆ ที่มีผลให้สมาชิกสภาองค์การบริหารส่วนตำบล มีส่วนไม่ว่าโดยทางตรงหรือทางอ้อม ในการใช้งบประมาณรายจ่ายจะกระทำมิได้
-	ระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ. 2547 
	ข้อ 45 วรรคสามกำหนดว่าร่างข้อบัญญัติงบประมาณ จะพิจารณาสามวาระรวดเดียวไม่ได้ และในการพิจารณาวาระที่สอง ให้กำหนดระยะเวลาเสนอคำแปรญัตติไว้ไม่น้อยกว่ายี่สิบชั่วโมง นับแต่สภาท้องถิ่นมีมติรับหลักการแห่งร่างข้อบัญญัติงบประมาณ นั้น
     	ข้อ 47 ในการพิจารณาญัตติร่างข้อบัญญัติวาระที่หนึ่ง ให้ที่ประชุมสภาท้องถิ่นปรึกษาในหลักการแห่งร่างข้อบัญญัติและลงมติว่าจะรับหลักการแห่งร่างข้อบัญญัตินั้นหรือไม่ หากมีสมาชิกสภาท้องถิ่นประสงค์จะอภิปราย ห้ามไม่ให้ลงมติก่อนที่สมาชิกสภาท้องถิ่นได้อภิปรายในเรื่องนั้นพอสมควรแล้ว
	ข้อ 49 ญัตติร่างข้อบัญญัติที่สภาท้องถิ่นลงมติรับหลักการแล้ว ถ้าจะต้องส่งให้คณะกรรมการแปรญัตติพิจารณา ให้ประธานสภาท้องถิ่นส่งร่างข้อบัญญัตินั้นไปให้คณะกรรมการแปรญัตติพิจารณาโดยละเอียด และที่ประชุมสภาท้องถิ่นจะต้องกำหนดระยะเวลาเสนอคำแปรญัตติต่อคณะกรรมการแปรญัตติด้วย ภายในระยะเวลาเสนอคำแปรญัตติที่สภาท้องถิ่นกำหนดตามวรรคหนึ่ง ผู้บริหารท้องถิ่นหรือสมาชิกสภาท้องถิ่นผู้ใดเห็นควรจะแก้ไขเพิ่มเติมร่างข้อบัญญัติก็ให้เสนอคำแปรญัตติล่วงหน้าเป็นหนังสือ โดยให้แปรญัตติเป็นรายข้อและเสนอต่อประธานคณะกรรมการแปรญัตติ ในกรณีที่สมาชิกสภาท้องถิ่นเป็นผู้แปรญัตติจะต้องมีสมาชิกสภาท้องถิ่นรับรองอย่างน้อยสองคน  บัดนี้ถึงเวลาที่คณะผู้บริหารขององค์การบริหารส่วนตำบลนาไม้ไผ่ จะได้เสนอร่างข้อบัญญัติ งบประมาณรายจ่ายประจำปีต่อสภาองค์การบริหารส่วนตำบลนาไม้ไผ่อีกครั้งหนึ่ง ฉะนั้น ในโอกาสนี้ คณะผู้บริหารองค์การบริหารส่วนตำบลนาไม้ไผ่จึงขอชี้แจงให้ท่านประธานและสมาชิกทุกท่านได้ทราบถึงสถานะการคลังตลอดจนหลักการและแนวนโยบายการดำเนินการ ในปีงบประมาณ พ.ศ. 2560 ดังต่อไปนี้
1. 	สถานการณ์คลัง
1.1 งบประมาณรายจ่ายทั่วไป
ในปีงบประมาณ พ.ศ.2559 ณ วันที่ 30 กันยายน พ.ศ.2559 องค์กรปกครองส่วนท้องถิ่นมีสถานะการเงิน ดังนี้
1.1.1 เงินฝากธนาคาร จำนวน 28,491,961.49 บาท
1.1.2 เงินสะสม จำนวน 7,372,867.08 บาท
1.1.3 เงินทุนสำรองเงินสะสม จำนวน 11,704,483.29 บาท
1.1.4 รายการที่ได้กันเงินไว้แบบก่อหนี้ผูกพันและยังไม่ได้เบิกจ่าย จำนวน 5 โครงการ                    รวม 1,524,300.00 บาท
1.1.5 รายการที่ได้กันเงินไว้โดยยังไม่ได้ก่อหนี้ผูกพัน จำนวน 13 โครงการ                                       รวม 1,035,900.00 บาท
2. การบริหารงบประมาณ ในปีงบประมาณ 2559 ณ วันที่ 30 กันยายน พ.ศ.2559
	(1) รายรับจริง จำนวน 30,839,225.53 บาท ประกอบด้วย	
	หมวดภาษีอากร				จำนวน   132,569.85	บาท
	หมวดค่าธรรมเนียม ค่าปรับ และใบอนุญาต	จำนวน	335,801.71		บาท
	หมวดรายได้จากทรัพย์สิน		จำนวน	160,115.67		บาท
	หมวดรายได้จากสาธารณูปโภคและการพาณิชย์	  จำนวน	112,960.00		บาท
	หมวดรายได้เบ็ดเตล็ด			จำนวน	38,963.00		บาท
	หมวดรายได้จากทุน			จำนวน	0.00			บาท
	หมวดภาษีจัดสรร			จำนวน	19,862,255.30		บาท
	หมวดเงินอุดหนุนทั่วไป				จำนวน	10,196,560.00		บาท
		
(2) เงินอุดหนุนที่รัฐบาลให้โดยระบุวัตถุประสงค์ 		จำนวน 20,547,302.60		 บาท

(3) รายจ่ายจริง จำนวน 28,852,557.20 บาท ประกอบด้วย
	งบกลาง	จำนวน	1,371,201	บาท	
	งบบุคลากร	จำนวน	10,770,702	บาท	
	งบดำเนินงาน	จำนวน	8,269,642.43	บาท	
	งบลงทุน	จำนวน	7,948,248	บาท	
	งบรายจ่ายอื่น	จำนวน	0.00	บาท	
	งบเงินอุดหนุน	จำนวน	492,763.77	บาท					
(4) รายจ่ายที่จ่ายจากเงินอุดหนุนที่รัฐบาลให้โดยระบุวัตถุประสงค์ จำนวน 17,782,327.28 บาท	
					
(5) รายจ่ายที่จ่ายจากเงินสะสม จำนวน 2,539,225 บาท	
   	คำแถลงงบประมาณประจำปี 2560 ด้านรายรับจำแนก ดังนี้
		- รายรับจริง ปี 2558 	จำนวน		32,718,638.12		บาท
		- ประมาณการปี 2559 	จำนวน		34,800,000		บาท
		- ประมาณการปี 2560 	จำนวน		50,000,000		บาท
คำแถลงงบประมาณรายจ่ายประจำปีงบประมาณ พ.ศ. 2560
		- รายจ่ายจริงปี 2558	จำนวน		28,298,484.41		บาท
		- ประมาณการปี 2559	จำนวน		34,800,000 		บาท
- ประมาณการปี 2560 	จำนวน		50,000,000		บาท
		รายละเอียดปรากฏตามร่างข้อบัญญัติงบประมาณรายจ่ายประจำปีงบประมาณ 	พ.ศ. 2560  ที่แจ้งให้กับสมาชิกทุกท่านแล้ว
ประธานสภาฯ		เชิญท่านสมาชิกได้อภิปรายเกี่ยวกับ  ร่าง  ข้อบัญญัติงบประมาณรายจ่ายประจำปี	งบประมาณ  พ.ศ.  2560  ซึ่งวันนี้เป็นการพิจารณาในวาระที่ 1 
ประธานสภาฯ		ขอเชิญท่านปลัด ได้ชี้แจงเกี่ยวกับระเบียบ  
นายนพดล  ไชยศร		ก่อนที่จะรับหลักการสมาชิกจะต้องมีการอภิปรายว่าเห็นชอบหรือไม่เห็นชอบ	หลักการก่อน  หลักการก็คือ ร่างที่ท่านนายกได้แถลงพร้อมกับรายละเอียดทุก	โครงการ  หากท่านสงสัยในส่วนไหนก็สามารถอภิปรายได้
ประธานสภาฯ		เชิญท่านผล  กล้าปราบโจร
นายผล  กล้าปราบโจร		เรียนท่านประธานสภาฯ ผมนายผล  กล้าปราบโจร  ส.อบต.หมู่ที่ 10 สำหรับ ร่าง 	ข้อบัญญัติงบประมาณรายจ่ายในปีนี้ผมเห็นชอบในหลักการ       
ประธานสภาฯ	ขอเชิญท่านสมใจ  ศรีระษา
นายสมใจ  ศรีระษา	เรียนท่านประธานสภาฯ  ผมนายสมใจ ศรีระษา  ส.อบต. หมู่ที่ 4  ในการพิจารณา ร่างข้อบัญญัติองค์การบริหารส่วนตำบลนาไม้ไผ่เกี่ยวกับงบประมาณรายจ่ายประจำปี  2560  โดยรวมผมถือว่าดีขอติชมในส่วนของงบรายจ่ายประจำปีและที่เห็นด้วยมากที่สุดคือหมวดหมู่เกี่ยวกับงบอุดหนุนด้านการเกษตรขอชมว่าเยี่ยมมากซึ่งมีหลายโครงการที่ดำเนินการตามเศรษฐกิจพอเพียงแต่ขอเพิ่มเติมเกี่ยวกับเรื่องความปลอดภัยในชุมชน อยากให้มีกล้องวงจรปิด
ประธานสภาฯ	มีสมาชิกท่านใดต้องการอภิปรายอีกบ้าง  ถ้าไม่มีผมขอมติที่ประชุม
ประธานสภาฯ	สมาชิกท่านใดไม่เห็นชอบหลักการ ร่าง ข้อบัญญัติงบประมาณรายจ่ายประจำปีงบประมาณ  พ.ศ.  2560  โปรดยกมือขึ้น/ไม่มีนะครับ
ประธานสภาฯ	สมาชิกท่านใดชอบหลักการ ร่าง ข้อบัญญัติงบประมาณรายจ่ายประจำปีงบประมาณ  พ.ศ.  2560  โปรดยกมือขึ้น
มติที่ประชุม	เห็นชอบด้วยเสียงข้างมาก  23  ท่าน  
· งดออกเสียง 1 ท่าน
ประธานสภาฯ	ต่อไปให้สภาฯ พิจารณาแต่งตั้งคณะกรรมการแปรญัตติ ไม่น้อยกว่า 3 คนแต่ไม่เกิน 7 คนตามระเบียบกระทรวงมหาดไทยว่าด้วยข้อบังคับการประชุมสภาท้องถิ่น  พ.ศ.  2547  ข้อ 103  การเลือกคณะกรรมการแปรญัตติจำนวนไม่น้อยกว่า 3 คน  แต่ไม่เกิน 7 คน ขอเชิญท่านสมาชิกได้เสนอ
ประธานสภาฯ	ขอเชิญท่านผล  กล้าปราบโจร
นายผล  กล้าปราบโจร	เรียนท่านประธานสภาฯ ผมนายผล  กล้าปราบโจร  ส.อบต. หมู่ที่ 10  ผมขอเสนอ 3  คน  
ประธานสภาฯ	ท่านผล  กล้าปราบโจร  เสนอ 3 ท่าน นะครับ  ขอผู้รับรองด้วยครับ
	-  ท่านสมนึก  สมมาตร  ส.อบต. หมู่ที่ 4  เป็นผู้รับรอง
	-  ท่านสมพร  รัตนคช   ส.อบต.  หมู่ที่ 9  เป็นผู้รับรอง
ประธานสภาฯ	มีท่านใดเห็นเป็นอย่างอื่นบ้างหรือไม่  ถ้าไม่มีขอให้ท่านสมาชิกได้เสนอรายชื่อบุคคลที่เหมาะจะเป็นคณะกรรมการแปรญญัตติ  คนที่ 1
ประธานสภาฯ	เชิญท่านสมพร  รัตนคช
นายสมพร  รัตนคช	เรียนท่านประธานสภาฯ 	ผมนายสมพร  รัตนคช  ส.อบต.  หมู่ที่ 9  ผมขอเสนอท่านสมยศ  รักษาแก้ว  ส.อบต. หมู่ที่ 11 
ประธานสภาฯ	ท่านสมพร  รัตนคช  เสนอท่านสมยศ  รักษาแก้ว  เป็นคณะกรรมการแปรญัตติคนที่ 1  ขอผู้รับรอง 2  ท่าน
	- ท่านพรชัย  รัตนคช  ส.อบต.หมู่ที่ 7  เป็นผู้รับรอง
	-  ท่านเสริมศักดิ์  พฤกษพนม  ส.อบต.หมู่ที่ 2  เป็นผู้รับรอง
ประธานสภาฯ	มีสมาชิกท่านใดจะเสนอคณะกรรมการแปรญัตติคนที่ 1  อีกหรือไม่  ถ้าไม่มี ท่านสมยศ  รักษาแก้ว  คือคณะกรรมการแปรญัตติคนที่ 1
ประธานสภาฯ	ต่อไปเชิญเสนอชื่อคณะกรรมการแปรญัตติคนที่ 2
ประธานสภาฯ	ขอเชิญท่านผล  กล้าปราบโจร
นายผล  กล้าปราบโจร	เรียนท่านประธานสภาฯ ผมนายผล  กล้าปราบโจร  ผมขอเสนอนายเสริมศักดิ์  พฤกษพนม  ส.อบต. หมู่ที่ 2  
ประธานสภาฯ	ขอผู้รับรอง 2  ท่าน
	- ท่านชัยณรงค์  เพชรส่งศรี  ส.อบต.หมู่ที่ 14  เป็นผู้รับรอง
	- ท่านวิชาญ  ทรัพย์พระอินทร์  ส.อบต.  หมูที่ 8  เป็นผู้รับรอง
ประธานสภาฯ	มีสมาชิกท่านใดจะเสนอคณะกรรมการแปรญัตติคนที่ 2  อีกหรือไม่  ถ้าไม่มี ท่านเสริมศักดิ์  พฤกษพนม  คือคณะกรรมการแปรญัตติคนที่ 2
ประธานสภาฯ	ต่อไปเชิญเสนอชื่อคณะกรรมการแปรญัตติคนที่ 3
ประธานสภาฯ	ขอเชิญท่านอภินันต์  หนูริง  
นายอภินันต์  หนูริง	เรียนท่านประธานสภาฯ ผมนายอภินันต์  หนูริง  ส.อบต.หมู่ที่ 8  ผมขอเสนอคุณพงษ์ศักดิ์  พรหมดนตรี  ส.อบต.หมูที่ 3
ประธานสภาฯ	ขอผู้รับรอง 2  ท่าน
	- ท่านสมใจ  ศรีระษา  ส.อบต.หมู่ที่ 4  เป็นผู้รับรอง
	- ท่านขจร  แก้วสว่าง  ส.อบต.  หมูที่ 5  เป็นผู้รับรอง
ประธานสภาฯ	มีสมาชิกท่านใดจะเสนอคณะกรรมการแปรญัตติคนที่ 3  อีกหรือไม่  ถ้าไม่มี ท่านพงษ์ศักดิ์  พรหมดนตรี  คือคณะกรรมการแปรญัตติคนที่  3
ประธานสภาฯ	ขอให้ท่านปลัด  ได้ชี้แจง
นายนพดล  ไชยศร	เรียนท่านประธานสภาฯ หลังจากที่เราได้รัยหลักการโดยเสียงส่วนใหญ่เห็นชอบและได้มีการแต่งตั้งคณะกรรมการแปรญัตติจำนวน  3  ท่าน หลังจากนี้ขอเชิญทั้ง 3 ท่านร่วมประชุมเพื่อเลือกประธานและเลขานุการฯเพื่อทำหน้าที่ต่อไปและเมื่อพิจารณารับหลักการเสร็จแล้วต่อไปในวาระที่ 2 วาระที่ 3 จะเป็นการแปรญัตติร่างข้อบัญญัติว่าจะให้ตราเป็นข้อบัญญัติงบประมาณรายจ่าย  พ.ศ.  2560  หรือไม่  แต่ก่อนเข้าวาระที่ 2 และ 3 ก็จะมีคณะกรรมการทั้ง 3 ท่านนี้เป็นผู้รับคำแปรญัตติ  และเมื่อรับคำแปรญัตติจากสมาชิกแล้วถ้าคณะกรรมการทั้ง 3 ท่านเห็นด้วย คณะกรรมการทั้ง 3 ท่านจะต้องนำเรื่องเข้าสู่สภาฯอีกครั้งในวาระที่ 2 ถ้าสภาฯเห็นด้วยก็จบ  ดังนั้นหมู่บ้านไหนที่ต้องการแก้ไขอะไรก็ให้ไปดูมาให้ดีแล้วนำเรื่องมาขอแปรญัตติเพราะคณะกรรมการแปรญัตติจะต้องพิจารณาเรื่องในการขอแปรญัตติไม่น้อยกว่า  24  ชั่วโมง แต่สำหรับวันนี้ผมในฐานะเลขาชั่วคราวก็ขอนัดคณะกรรมการแปรญัตติทั้ง 3 ท่านประชุมตอนเย็นนี้เลยเพื่อเลือกประธาน             ก็ขอเชิญท่านสมาชิกกำหนดวันรับคำแปรญัตติ
ประธานสภาฯ	ขอเชิญท่านสมาชิกได้เสนอวันรับคำแปรญัตติ  เชิญท่านอภินันต์  หนูริง
นายอภินันต์  หนูริง	เรียนท่านประธานสภาฯ  ผมนายอภินันต์  หนูริง  ส.อบต.หมู่ที่ 8 ผมขอเสนอ วันที่  20 – 22  ตุลาคม  เวลา  08.30  - 16.30  น.
ประธานสภาฯ 	มีสมาชิกท่านใดเห็นเป็นอย่างอื่นอีกบ้างหรือไม่
ที่ประชุม	รับทราบ

3.2  เรื่อง  ขอความเห็นชอบเปลี่ยนแปลงรายละเอียดโครงการจ้างเหมาปรับปรุงพื้นหน้าอาคารจอดรถงานบรรเทาสาธารณภัย  อบต.นาไม้ไผ่
ประธานสภาฯ	ขอเชิญท่านนายก อบต.
นายชัยพิภัทร  รัตนบุรี	เรียนท่านประธานสภาฯ  ขอเสนอเปลี่ยนแปลงรายละเอียดโครงการจ้างเหมาปรับปรุงพื้นที่หน้าอาคารจอดรถงานบรรเทาสาธารณภัย  อบต.นาไม้ไผ่  เนื่องจากคลาดเคลื่อนในเรื่องของปริมาณพื้นที่ โดยรายละเอียดก็เป็นดังนี้ข้อความเดิมโครงการปรับปรุงพื้นหน้าอาคารจอดรถงานบรรเทาสาธารณภัย อบต.นาไม้ไผ่ ขนาดกว้าง 13.20 เมตร ยาว 26.20 เมตร หนา 0.15 เมตร โดยมีรายละเอียดตามแบบแปลน อบต.นาไม้ไผ่ กำหนดข้อความใหม่ข้อความใหม่โครงการปรับปรุงพื้นหน้าอาคารจอดรถงานบรรเทาสาธารณภัย อบต.นาไม้ไผ่ ขนาดกว้าง 10.11 เมตร และ 12.17  เมตร ขนาดยาว 24.00 เมตร  และ 24.39 เมตรมีพื้นที่เท่ากับ 268.07  ตารางเมตร  โดยมีรายละเอียดตามแบบแปลน อบต.นาไม้ไผ่ กำหนด  เลยต้องมาขอเปลี่ยนแปลงในสภาฯแห่งนี้ ก็ต้องขอให้ผอ.กองช่างได้ชี้แจงเพิ่มเติม  ถึงเหตุผล
ประธานสภาฯ	เชิญผู้อำนวยการกองช่าง
นายนพนันท์  บัวซิม	เรียนท่านประธานสภาฯ ผมนายนพนันท์  บัวซิม  ผู้อำนวยการกองช่างสำหรับการเปลี่ยนแปลงคือข้อความเดิมโครงการปรับปรุงพื้นหน้าอาคารจอดรถงานบรรเทาสาธารณภัย อบต.นาไม้ไผ่ ขนาดกว้าง 13.20 เมตร ยาว 26.20 เมตร หนา 0.15 เมตร โดยมีรายละเอียดตามแบบแปลน อบต.นาไม้ไผ่ กำหนด สำหรับข้อความใหม่ต้องขอเปลี่ยนแปลงจากที่ท่านนายกได้แจ้งเมื่อสักครู่คือ ข้อความใหม่โครงการปรับปรุงพื้นหน้าอาคารจอดรถงานบรรเทาสาธารณภัย อบต.นาไม้ไผ่ ขนาดกว้าง 10.11 เมตร และ 12.17  เมตร ขนาดยาว 24.00 เมตร  และ 24.39 เมตรมีพื้นที่เท่ากับ 268.07  ตารางเมตร  โดยมีรายละเอียดตามแบบแปลน อบต.นาไม้ไผ่ กำหนด  ทำไมถึงขอแก้ไขจากที่นายกแจ้งเนื่องจากพื้นที่นั้นเป็นพื้นที่สี่เหลี่ยมด้านไม่เท่าซึ่งในประมาณการเท่ามีปริมาณพื้นที่น้อยกว่าปริมาณพื้นที่จริง
ประธานสภาฯ	เชิญท่านวิชาชาญ  ชนูดหอม
นายวิชาชาญ  ชนูดหอม	เรียนท่านประธานสภาฯ ผมนายวิชาชาญ  ชนูดหอม  ส.อบต.หมู่ที่ 1 ปริมาณแค่นี้ไม่น่าผิดพลาด  แล้วที่เสนอใหม่ต้องเพิ่มงบประมาณด้วยหรือไม่อย่างไร
ประธานสภาฯ	ขอเชิญท่านผอ.กองช่างได้ชี้แจง
นายนพนันท์  บัวซิม	ใช้งบประมาณเท่าเดิม
ประธานสภาฯ	เชิญท่านพงษ์ศักดิ์  พรหมดนตรี
นายพงษ์ศักดิ์  พรหมดนตรี	เรียนท่านประธานสภาฯ	ผมนายพงษ์ศักดิ์  พรหมดนตรี  ส.อบต.หมู่ที่ 3  จากที่ท่านนายกแจ้งกับที่ท่านผอ.กองช่างยังไม่เข้าใจแต่โดยรวมคิดว่าพื้นที่ที่เหลือมากกว่าในประมาณการของเราแต่งบประมาณเท่าเดิม
ประธานสภาฯ	ขอเชิญท่านสัมพันธ์  จีนประสม
นายสัมพันธ์  จีนประสม	เรียนท่านประธานสภาฯ ผมนายสัมพันธ์  จีนประสม  ส.อบต.หมู่ที่ 6 ผมเสนอว่ารายละเอียดที่ให้สมาชิกพิจารณาควรมีรายละเอียดที่ชัดเจน
 ประธานสภาฯ	ขอเชิญท่านสมพร  รัตนคช
นายสมพร  รัตนคช	เรียนท่านประธานสภาฯ  ผมนายสมพร  รัตนคช  ส.อบต.  หมู่ที่ 9  ก็ขอให้ช่วยอธิบายหรือให้รายละเอียดอีกครั้ง
ประธานสภาฯ	ขอเชิญผอ.กองช่าง
นายนพนันท์  บัวซิม	คือขนาด 13.20 เมตร คูณ 26.20  เมตร จะได้  345.84  ตารางเมตร แต่ในประมาณการเก่าระบุไว้ว่า  255.38  ตารางเมตรคือประมาณการของเก่าผิดอยู่  ซึ่งปริมาณงานของเก่ามันน้อยกว่าความเป็นจริง  ซึ่งของใหม่ก็ตามที่แจ้งคือ268.07  ตารางเมตร  คือผิดที่ประมาณการ
ประธานสภาฯ	เชิญท่านวิชาชาญ  ชนูดหอม
นายวิชาชาญ  ชนูดหอม	เนื่องจากเป็นงานราชการก็ขอให้ระมัดระวัง  รอบคอบด้วย
ประธานสภาฯ	ขอเชิญท่านปลัด
นายนพดล  ไชยศร	เป็นการขอแก้ไขให้เป็นไปตามสภาพพื้นที่ที่มีอยู่จริงจากเดิมที่คลาดเคลื่อน   โดยใช้งบประมาณเท่าเดิม  แต่พื้นที่ปริมาตรมากกว่าเดิม
ประธานสภาฯ	มีสมาชิกท่านต้องการจะสอบถามเพิ่มเติมหรือไม่ถ้าไม่มีผมขอมติที่ประชุม
ประธานสภาฯ	สมาชิกท่านใดไม่เห็นชอบเปลี่ยนแปลงรายละเอียดโครงการจ้างเหมาปรับปรุงพื้นหน้าอาคารจอดรถงานบรรเทาสาธารณภัย  อบต.นาไม้ไผ่ โปรดยกมือขึ้น/ไม่มีนะครับ
ประธานสภาฯ	สมาชิกท่านใดเห็นชอบเปลี่ยนแปลงรายละเอียดโครงการจ้างเหมาปรับปรุงพื้นหน้าอาคารจอดรถงานบรรเทาสาธารณภัย  อบต.นาไม้ไผ่ โปรดยกมือขึ้น
มติที่ประชุม	เห็นชอบ  23  ท่าน  งดออกเสียง 1 ท่าน

3.3  เรื่อง  ขอความเห็นชอบเปลี่ยนแปลงรายละเอียดโครงการซ่อมแซมถนนหินคลุกสายบ้านนายสมมุ่ง – ต่อเขตถนนทางหลวงชนบทสายวังขรี – ไทรห้อง  อบต.นาไม้ไผ่  ม. 14 
ประธานสภาฯ	ขอเชิญนายกฯ
นายชัยพิภัทร  รัตนบุรี	เรียนท่านประธานสภาฯ และเพื่อนสมาชิกทุกท่าน สำหรับวาระนี้ก็มีรายละเอียดดังนี้คือข้อความเดิมเพื่อจ่ายเป็นค่าซ่อมแซมถนนหินคลุกสายบ้านนายสมมุ่ง – ต่อเขตถนนทางหลวงชนบทสายวังขรี-ไทรห้อง หมู่ที่ ๑๔ ตำบลนาไม้ไผ่ อำเภอทุ่งสง จังหวัดนครศรีธรรมราช โดยทำการเกรดปรับพื้นทางเดิมตลอดสาย กว้าง ๔.๐๐ เมตร ยาว ๑,๕๕o เมตร หรือพื้นที่ไม่น้อยกว่า ๖,๒oo ตร.ม. เกรดกลบหลุมบ่อ ลงหินคลุก พร้อมเกรดบดอัดแน่น จำนวนหินคลุก(แน่น) ๒oo ลบ.ม.  จุดเริ่มต้นโครงการพิกัด N ๐๘° ๐๘´ ๓๗.๓๗” E ๐๙๙° ๓๔´ ๒๙.๘o”  จุดสิ้นสุดโครงการพิกัด N ๐๘° ๐๘´ ๕๙.o๙” E ๐๙๙° ๓๕´ o๓.๑๕” รายละเอียดตามแบบแปลนและรายการที่องค์การบริหารส่วนตำบลนาไม้ไผ่กำหนด พร้อมติดตั้งป้ายโครงการจำนวน ๒ ป้าย  ซึ่งชาวบ้านเจ้าของสวนยางก็ได้แจ้งว่าไม่ใช้รถกรีดได้หรือไม่เนื่องจากจะทำให้รากยางเค้าขาดนั้นก็เลยเป็นที่มาของการขอเปลี่ยนแปลงรายละเอียดโครงการโดยมีข้อความใหม่คือเพื่อจ่ายเป็นค่าซ่อมแซมถนนหินคลุกสายบ้านนายสมมุ่ง – ต่อเขตถนนทางหลวงชนบทสายวังขรี -ไทรห้อง หมู่ที่ ๑๔ ตำบลนาไม้ไผ่ อำเภอทุ่งสง จังหวัดนครศรีธรรมราช โดยทำการไถปรับพื้นทางเดิมตลอดสาย กว้าง ๔.๐๐ เมตร ยาว ๑,๕๕o เมตร หรือพื้นที่ไม่น้อยกว่า ๖,๒oo ตร.ม. เกลี่ยกลบหลุมบ่อ ลงหินคลุก พร้อมบดอัดแน่น จำนวนหินคลุก(แน่น) ๒24 ลบ.ม.  จุดเริ่มต้นโครงการพิกัด N ๐๘° ๐๘´ ๓๗.๓๗” E ๐๙๙° ๓๔´ ๒๙.๘o”  จุดสิ้นสุดโครงการพิกัด N ๐๘° ๐๘´ ๕๙.o๙” E ๐๙๙° ๓๕´ o๓.๑๕” รายละเอียดตามแบบแปลนและรายการที่องค์การบริหารส่วนตำบลนาไม้ไผ่กำหนด พร้อมติดตั้งป้ายโครงการจำนวน     ๒ ป้าย  ก็ขอให้ท่านสมาชิกได้ช่วยกันพิจารณา และขอให้ท่านสมาชิกเจ้าของพื้นที่ได้ช่วยชี้แจงรายละเอียดด้วย
ประธานสภาฯ		ขอเชิญท่านชัยณรงค์  เพชรส่งศรี
นายชัยณรงค์  เพชรส่งศรี	เรียนท่านประธานสภาฯ  ผมนายชัยณรงค์  เพชรส่งศรี  ส.อบต.หมู่ที่  14 ซึ่งถนนสายนี้กว้างประมาณ 4 เมตร และยาว 1,550  เมตร  ซึ่งถนนสายนี้ชาวบ้านใช้สัญจรในการนำสินค้าทางการเกษตรไปจำหน่าย  ซึ่งไฟฟ้าถนนสายนี้ก็ไม่มีและพอถนนชำรุดก็อาจจะเกิดอันตรายได้
ประธานสภาฯ	เชิญท่านวิชาชาญ  ชนูดหอม
นายวิชาชาญ  ชนูดหอม	เรียนท่านประธานสภาฯ ผมวิชาชาญ  ชนูดหอม ส.อบต.หมู่ที่ 1  อยากให้ดูในข้อความใหม่ที่มีการใช้ข้อความว่า  “ไถกลบหลุมบ่อ” ผมว่าข้อความดูแปลกๆ และได้เพิ่มหินให้กับหมู่ที่ 14 จำนวน 24 ลูกบาศก์เมตรแล้วเกรดไปเป็นเกลี่ยเรียบผมว่าหินน้อยไปและขอให้แก้ไขข้อความแปลกๆด้วยครับ
ประธานสภาฯ	ขอเชิญท่านเดชภณ  แก้วคุ้มภัย
นายเดชภณ  แก้วคุ้มภัย	เรียนท่านประธานสภาฯ ผมนายเดชภณ  แก้วคุ้มภัย  ส.อบต.หมู่ที่ 14  ตามที่ท่านวิชาชาญ  ชนูดหอม  ได้พูดเพิ่มหินไป  24 คิว คือถ้าค่ารถเกรด 10000  แล้วเราไม่ใช้รถเกรดแต่เราใช้รถไถซึ่งราคาน้อยกว่าส่วนต่างรถเกรดกับรถไถจึงนำมาเพิ่มเป็นคิวหิน  เนื่องจากถนนสายนี้รถเกรดเข้าไม่ได้เอารถไถเกลี่ยเรียบอย่างเดียว
ที่ประชุม	ขอให้มีการเปลี่ยนข้อความจาก “ไถปรับพื้นทาง”  เป็น “เกลี่ยเรียบปรับพื้นทาง”
นายนพนันท์  บัวซิม	ส่วนรายละเอียดว่าจำนวนคิวหินที่เพิ่มมาจากค่าอะไรบ้างก็มีสามารถดูได้ที่ส่วนโยธา
ประธานสภาฯ	มีสมาชิกท่านใดมีข้อสงสัยอีกหรือไม่  ถ้าไม่มีผมจะขอมติที่ประชุม
ประธานสภาฯ	สมาชิกท่านใดไม่เห็นชอบเปลี่ยนแปลงรายละเอียดโครงการซ่อมแซมถนนหินคลุกสายบ้านนายสมมุ่ง – ต่อเขตถนนทางหลวงชนบทสายวังขรี – ไทรห้อง  อบต.นาไม้ไผ่  ม. 14  โปรดยกมือขึ้น/ไม่มีนะครับ
ประธานสภาฯ	สมาชิกท่านใดเห็นชอบเปลี่ยนแปลงรายละเอียดโครงการซ่อมแซมถนนหินคลุกสายบ้านนายสมมุ่ง – ต่อเขตถนนทางหลวงชนบทสายวังขรี – ไทรห้อง  อบต.   นาไม้ไผ่  ม. 14  โปรดยกมือขึ้น
มติที่ประชุม	เห็นชอบ  23  ท่าน  งดออกเสียง  1  ท่าน


ระเบียบวาระที่  4  เรื่องสืบเนื่อง (ถ้ามี)
ระเบียบวาระที่  5  เรื่องอื่นๆ  
นายนพดล  ไชยศร	สำหรับการจัดงานลอยกระทง ก็ยังมีการจัดงานอยู่เพียงแต่ไม่มีมีการประกวดอะไรเป็นเพียงการจัดเพื่อสืบสานวัฒนธรรมไทย  แต่ถึงอย่างไรก็ตามก็ต้องรอดูความชัดเจนจากจังหวัดอีกครั้งหนึ่ง
ประธานสภาฯ	ขอเชิญสมาชิกทุกท่านเข้าร่วมกิจกรรมวันปิยมหาราช ในวันที่ 23  ตุลาคม  นี้  ณ บริเวณสวนสาธารณะ ร. 5  เวลา  07.15 น.
ที่ประชุม	รับทราบ
     ประธานสภาฯ         	ประธานกล่าวปิดการประชุมเวลา  15.00  น.


		(ลงชื่อ)				                ผู้ตรวจสอบบันทึกรายงานการประชุม

                    (นายนพดล ไชยศร)
                 เลขานุการสภาองค์การบริหารส่วนนาไม้ไผ่
......................................................................................................................................................................................

